Противопехотна скачаща мина – Уикипедия
(пренасочване от Противопехотна Скачаща Мина)
Противопехотната скачаща мина (ПСМ) е широко разпространена серия модели осколочни противопехотни мини, които при задействане отскачат на около 1 – 1,5 м височина с помощта на стартов барутен заряд, разположен в дъното им, и се взривяват във въздуха.
В обвивката им са разположени от 1000 до 1300 шрапнела, подобни на сачми. Задействането става посредством натиск или опън. Радиус на плътно поражение (100 % вероятност) – 20 м, радиус на евентуално поражение (50 % вероятност) – 80 м.
Вариантът, използван масово в Българската армия е ПСМ-1 (пехотна скачаща мина, първи вариант)[1]. За основен (метателен) заряд, мината ползва около 200 грама тротил. Оборудвана е с взривател, позволяващ задействането на мината при натиск (около 15 – 20 кило-грама), при опъване на корда (с 2 – 5 килограма) и по електрически способ – при свързване с КПМ или ВКМ. ПСМ – 1 може да бъде оборудвана и с елемент на неизвлекаемост.
В България и повечето страни теоретично са забранени като нехуманно военно средство. Повечето армии използват варианти на осколъчни мини (така в САЩ използват мина тип „Клеймор“ с осколъчни елементи).
↑ Противопехотна осколъчна мина ПСМ-1
Взето от „https://bg.wikipedia.org/w/index.php?title=Противопехотна_скачаща_мина&oldid=9078289“.
Последна промяна: в 17:19, на 30 януари 2019